stanford-oval/wikipedia huggingface dataset:
Catherine Bellis

| Catherine Bellis |
| --- | --- |

Henkilötiedot
Syntynyt: 8. huhtikuuta 1999 (ikä 25)
Kansalaisuus:   Yhdysvallat
Tennispelaaja
Pituus:  168 cm
Paino:  50 kg
Kätisyys:  oikea
Ammattilaisena:  syyskuu 2016-
Palkintorahat:  1 431 153 USD
Kaksinpeli
Paras sijoitus:  35. (14.8.2017)
Voitot/tappiot:  138–67
Grand Slam -turnauksissa
Australian avoimet:  1. kierros (2018)
Ranskan avoimet:  3. kierros (2017)
Wimbledon:  1. kierros (2017, 2017)
Yhdysvaltain avoimet:  3. kierros (2016)
Nelinpeli
Paras sijoitus:  
Voitot/tappiot:  20–19
Aiheesta muualla
ITF
WTA
Catherine ”Cici” Bellis (s. 8. huhtikuuta 1999 San Francisco) on yhdysvaltalainen tennispelaaja. Hän on ollut parhaimmillaan WTA-listan sijalla 35 elokuussa 2017. Syyskuussa 2014 hän saavutti junioreiden maailmanlistan ykkössijan.
Bellis voitti Yhdysvaltain alle 18-vuotiaiden mestaruuden vuonna 2014 ja saavutti näin villin kortin Yhdysvaltain avoimiin 2014. Maailmanlistan sijalla 1208 ollut Bellis päihitti turnauksen avauskierroksella maailmanlistan sijalla 13 olleen Dominika Cibulkován kolmessa erässä. Samalla hänestä tuli nuorin Yhdysvaltain avoimissa ottelun voittanut pelaaja vuoden 1996 jälkeen. Hän pelasi kuitenkin vielä amatöörinä, eikä täten ottanut palkintorahoja vastaan. Vuoden 2016 Yhdysvaltain avoimissa Bellis pääsi karsintojen kautta mukaan pääsarjaan ja eteni kolmannelle kierrokselle, jossa hävisi maailmanlistan toisella sijalla olleelle Angelique Kerberille, joka voitti lopulta turnauksen. Syyskuussa 2016 Bellis ilmoitti siirtyvänsä ammattilaiseksi.
Kozáni

| Kozáni Kozánin kunta Κοζάνη Δήμος Κοζάνης |
| --- | --- |
 Kozánin kaupunkia.
 Kunnan sijainti
 Kozáni
 Koordinaatit: 40°18′N, 21°47′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Länsi-Makedonia
Alueyksikkö:  Kozáni
Hallinto:  
 – Asutustyyppi:  kunta, kaupunki
 – Kallikrates-koodi:  1401
Pinta-ala:  
 – Kokonaispinta-ala:  1 072,3 km²
Väkiluku (2011):  71 388
 – Kunnallis­yksikkö:  53 880
 – Kaupunki­yhdys­kunta:  42 604
 – Kaupunki:  41 066
 – Väestötiheys:  66,57 as./km²
Aikavyöhyke:  UTC+2
 – Kesäaika:  UTC+3
Postinumero:  501 00
Suuntanumero(t):  2461
Rekisterikilpi:  KZ
 
 www.kozanh.gr 
Infobox OKVirheellinen NIMI-arvo: 
Kozánin Plateía Níkis -aukio, kaupungintalo ja Pyhän Nikolaoksen kirkon torni.
Kozáni (kreik. Κοζάνη) on Kreikan kaupunki ja samanniminen kunta (Δήμος Κοζάνης, Dímos Kozánis), joka sijaitsee Kozánin alueyksikössä Länsi-Makedonian alueella. Kaupunki on Länsi-Makedonian pääkaupunki sekä alueyksikkönsä hallinnollinen keskus. Koko kunnan pinta-ala on 1 072,3 neliökilometriä ja väkiluku 71 388. Varsinaisen Kozánin kaupungin väkiluku on 41 066 (vuonna 2011).
Nykyään Kozáni on paitsi Länsi-Makedonian hallinnollinen ja taloudellinen keskus myös merkittävä liikenteen solmukohta Keski-Makedonian, Thessalian ja Epeiroksen välillä. Kaupunki sijaitsee noin 710 metriä merenpinnan yläpuolella. Suurin paikallinen juhla on karnevaali talven lopussa. Seudulla kasvatettava sahrami on saanut EU:n maantieteellisen suojan. Kozánin lentoasema, joka on nimetty Filippos II:n mukaan, sijaitsee Petranássa noin neljä kilometriä kaupungista.
Historia

Kozáni perustettiin todennäköisesti 1300-luvulla. Vuonna 1664 rakennettiin Pyhän Nikolaoksen (Ágios Nikólaos) kirkko. Vuonna 1668 perustettiin Kozánin kirjasto. Kirjasto on nykyään toiseksi suurin Kreikassa. Kreikkalainen armeija astui Kozániin 11. lokakuuta 1912 voitettuaan osmaniarmeijan.
Nykyinen Kozánin kunta muodostui, kun Kozáni, Aianí, Dimítrios Ypsilántis, Elimeía ja Ellíspontos yhdistyivät vuoden 2011 alussa Kallikrates-suunnitelman mukaisesti.
Asukasmäärän kehitys

| Vuosi | Väkiluku |
| --- | --- |
1971: 23 240
1981: 31 120
1991: 31 553 (kunnan väestö: 43 395)
2001: 38 591 (kunnan väestö: 49 812)
Talous

Alue on kuuluisa sahramin tuotannosta (Krokos Kozanis). Alue on yksi Kreikan suurimmista sähkön tuottajista.
Nähtävyydet

Geórgios Lassániksen ja Grigóris Voúrkaksen kartanot
Kozánin arkeologinen museo
Kozánin kansatieteellinen museo
Kozánin nykyhistorian museo
Pyhän Nikolaoksen kirkko ja sen torni
Ilmasto

| Kuukausi | Tammi | Helmi | Maalis | Huhti | Touko | Kesä | Heinä | Elo | Syys | Loka | Marras | Joulu |
| --- | --- | --- | --- | --- | --- | --- | --- | --- | --- | --- | --- | --- |
| Päivä ka (°C) | 6 °C | 8 °C | 11 °C | 17 °C | 20 °C | 25 °C | 29 °C | 27 °C | 25 °C | 18 °C | 13 °C | 6 °C |
| Yö ka (°C) | -1° C | 0 °C | 1 °C | 6 °C | 10 °C | 13 °C | 16 °C | 16 °C | 13 °C | 8 °C | 4 °C | 0 °C |
| Sade | 5 mm | 3 mm | 3 mm | 4 mm | 6 mm | 6 mm | 3 mm | 2 mm | 2 mm | 8 mm | 8 mm | 13 mm |
Tunnettuja asukkaita

Ánna Diamantopoúlou, poliitikko, Prodin komission komissaari.
Geórgios Ioánnis Karagiánnis (Georg Johannes Karajanis), kapellimestari Herbert von Karajanin isoisänisoisä.
Ystävyyskaupungit

Bristol, Connecticut, Yhdysvallat
Iași, Romania
Aiheesta muualla

Kuvia tai muita tiedostoja aiheesta Kozáni Wikimedia Commonsissa
Δήμος Κοζάνης. Kozánin kunnan verkkosivut. (kreikaksi)
Länsi-Makedonian alue
| --- | --- |
Flórinan alueyksikkö:   Amýntaio  Flórina  Préspes 
Grevenán alueyksikkö:   Deskáti  Grevená 
Kastorián alueyksikkö:   Kastoriá  Nestório  Orestída 
Kozánin alueyksikkö:   Eordaía  Kozáni  Sérvia  Velventós  Vóio 
Kozanin kansatieteellinen museo.
Bruno Mathsson -palkinto

Bruno Mathsson -palkinto on ruotsalainen muotoilun palkinto, jonka myöntää vuosittain Karin och Bruno Mathsson Fond.
Palkinto on myönnetty vuodesta 1984 alkaen. Palkintosumma on 100 000 kruunua.
Vuonna 2006 palkinnon sai arkkitehti, muotoilija Ilkka Suppanen. Sen on aiemmin saanut kolme suomalaista muotoilijaa: 1999 Simo Heikkilä, 1990 Liisa Kiiski ja 1987 Kari Virtanen (yhdessä Odd Thorsenin kanssa).
Palkinto on nimetty ruotsalaisen arkkitehdin ja muotoilijan Bruno Mathssonin (1907–1988) mukaan.
Aiheesta muualla

Mathsson-säätiö (ruotsiksi)
Bugi

Bugi voi tarkoittaa ainakin seuraavia asioita:
bugi eli ohjelmointivirhe
bugin kieli, eräs Indonesiassa puhuttava kieli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bugi”, voi hakea sivunnimihaulla, laajalla sivunnimihaulla tai tekstihaulla.
Carlos Mozer

| 0 | 1 | 2 |
| --- | --- | --- |

Henkilötiedot
Koko nimi: José Carlos Nepomuceno Mozer
Syntymäaika: 19. syyskuuta 1960 (ikä 64)
Syntymäpaikka: Rio de Janeiro, Brasilia
Kansalaisuus:  Brasilia
Pelipaikka: Puolustaja
Pituus: 187 cm
Seurat
| Vuodet | Seura | O (M) |
| 1980-1986 1987-1989 1989-1992 1992-1995 1995-1996 | Flamengo Benfica Olympique Marseille Benfica Kashima Antlers |  |
Maajoukkue
| 1983–1994 | Brasilia | 32 (0) |
Carlos Mozer (s. 19. syyskuuta 1960 Rio de Janeiro) on brasilialainen entinen jalkapalloilija.
Jalkapallomaajoukkue

Mozer debytoi Brasilian maajoukkueessa 1983. Hän kuului Brasilian joukkueeseen myös MM-kilpailuissa 1990. Hän on pelannut 32 maaottelua.
Lake Worth

| Lake Worth |
| --- | --- |


Valtio:  Yhdysvallat
Osavaltio:   Florida
Piirikunta:  Palm Beach
Hallinto:  
 – Pormestari:  Pam Triolo
Pinta-ala:  
 – Kokonaispinta-ala:  17,27 km²
 – Josta vettä:  2,05 km² (12,69 %)
Korkeus:  5 m
Väkiluku (2010):  34 910
 – Väestötiheys:  2 484,65 as./km²
 – Metropolialue:  5 463 857
Aikavyöhyke:  UTC-5 (kesäaika UTC-4)
Motto::  "Where The Tropics Begin" (Mistä tropiikki alkaa)
 
 http://www.lakeworth.org/ 
Infobox OKVirheellinen NIMI-arvo: 
Lake Worth on kaupunki eteläisessä Floridassa, Yhdysvalloissa. Kaupunki kuuluu Palm Beachin piirikuntaan. Lake Worthin pinta-ala on 16,7 km² (vettä 2,1 km²) ja asukasluku 35 975 vuonna 2009. Vuonna 2000 asukasluku oli 35 133 ja vuonna 1990 28 564. Asukkaista 65 % on valkoisia, 19 % mustia ja 30 % latinoperäisiä. Kaupungissa järjestetään joka vuosi Finlandia-viikko suuren suomalaisväestön kunniaksi.
Lake Worthin alueella on myös Yhdysvaltojen epävirallisesti suurin suomalaisyhteisö. Noin kolme prosenttia kaupungin asukkaista puhuu äidinkielenään suomea.
Asukkaat

Kaupungin asukkaista 43,1 prosenttia on latinalaisamerikkalaisia, 34,6 prosenttia valkoisia ja 19,1 prosenttia mustia. 49,6 prosenttia puhuu myös muita kieliä kuin englantia. 73,7 prosenttia asukkaista on Yhdysvaltain kansalaisia. Kaupungin väestön keski-ikä on 36,4 vuotta.
Ystävyyskaupungit

Lappeenranta
Saint-Marc
Southend-on-Sea
Sopot
Kuvia kaupungista

Lake Worthin kaupungintalo.
Laguuni Lake Worthissa.
Lake Worthin laituri.
Aiheesta muualla

Kuvia tai muita tiedostoja aiheesta Lake Worth Wikimedia Commonsissa
Tuominen, Hannu: Pikku-Turussa huojuvat palmut ts.fi.  1.2.2004. TS-Yhtymä Oy. Viitattu 5.1.2012.[vanhentunut linkki]
Buried Alive (kappale)

| ”Buried Alive” Avenged Sevenfold |
| --- | --- | --- |

Singlen tiedot
 Albumilta: Nightmare
 Äänitetty : 2009–2010
 Julkaistu: 20. syyskuuta 2011
 Tekijä(t): M. Shadows
 Tuottaja(t): Avenged Sevenfold
 Tyylilaji: heavy metal, hard rock
 Kesto: 06.44
 Levy-yhtiö: Warner Bros. Records
Avenged Sevenfoldin muut singlet
| ”Not Ready to Die” 2011 | ”Buried Alive” 2011 | ”Carry On” 2012 |
"Buried Alive" on yhdysvaltalaisen Avenged Sevenfold -yhtyeen vuonna 2010 julkaisema kappale ja single. "Buried Alive" löytyy myös yhtyeen viidenneltä Nightmare-albumilta.
Brouwerin kiintopistelause

Brouwerin kiintopistelause on matematiikan useista kiintopistelauseista ehkä kaikkein tärkein ja se on nimetty alankomaalaisen matemaatikon Luitzen Egbertus Jan Brouwerin mukaan. Kyseessä on erittäin vahva matemaattinen tulos, sillä kiintopisteen olemassaolon oletuksena on vain n-ulotteinen suljettu yksikkökuula, joka kuvautuu jatkuvasti itselleen. Lauseen 1-ulotteinen tapaus on triviaali (käytännössä Bolzanon lause), mutta ei ole itsestään selvää, että tulos pätee kaikissa Euklidisen avaruuden ulottuvuuksissa. Lauseen ehdot ovat selvästi välttämättömiä, jatkuvuus ja suljettu kuula (hieman yleisemmin kompaktin ja konveksin joukon kanssa homeomorfinen joukko), mutta tulos ei suoraan päde ääretönulotteisille avaruuksille, sillä suljetut ja rajoitetut joukot eivät välttämättä ole enää kompakteja. Brouwerin kiintopistelause on Euklidista avaruutta karakterisoiva topologinen ominaisuus ja tuloksella on paljon sovelluksia useilla matematiikan osa-alueilla.
Tulos

"Jokaisella jatkuvalla kuvauksella Euklidisen avaruuden suljetulta yksikkökuulalta itselleen on olemassa kiintopiste."
Olkoon   f:{\bar {B}}^{n}\rightarrow {\bar {B}}^{n}  jatkuva. Löytyy   x\in {\bar {B}}^{n}   siten, että  f(x)=x.
Kirjallisuutta

Zeidler, Eberhard: Nonlinear Functional Analysis and its Applications: I: Fixed-Point Theorems.
Burrin ja Hamiltonin kaksintaistelu

Taiteilijan näkemys Hamiltonin ja Burrin välisestä kaksintaistelusta.
Burrin ja Hamiltonin kaksintaistelu oli kahden tunnetun yhdysvaltalaisen poliitikon, Alexander Hamiltonin ja Aaron Burrin välinen kaksintaistelu heinäkuun 11. päivänä vuonna 1804. Hamilton oli entinen Yhdysvaltain valtiovarainministeri, ja Burr senhetkinen Yhdysvaltain varapresidentti. Hamilton ja Burr olivat olleet pitkään riidoissa toistensa kanssa ja riita kulminoitui vuonna 1804, kun Burr hävisi New Yorkin kuvernöörinvaalit täpärästi Hamiltonin tukemalle vastaehdokkaalle. Vaalitappion jälkeen Burr haastoi Hamiltonin kaksintaisteluun, mihin tämä suostui.
Taistelu käytiin aamulla 11. heinäkuuta Weehawkenissa, New Jerseyssä samalla paikalla, jossa Hamiltonin poika Phillip oli kuollut kaksintaistelussa kolme vuotta aiemmin. Kaksintaistelussa Burr ampui ja haavoitti kuolettavasti Hamiltonia, joka kannettiin lääkäri William Bayardin kotiin Manhattaniin, jonne hän kuoli seuraavana päivänä noin kello 14.00.
Kaksintaistelun jälkeen monet pitivät Burria murhaajana, Burr menetti poliittisen uransa ja oli jopa lähellä saada tuomion maanpetoksesta suunniteltuaan Espanjan kaksoisagenttina toimineen kenraali James Wilkinsonin kanssa hyökkäämistä Meksikoon. Hamiltonin vaimo ja seitsemän lasta taas ajautuivat Hamiltonin kuoleman myötä raskaisiin velkoihin, mutta pääsivät ystäviensä taloudellisen tuen ansiosta irti veloistaan.
Broquiès

Broquièsin kylä
Broquiès on kunta Aveyronin departementissa Midi-Pyrénées'n hallintoalueella Ranskassa. Kunnassa oli 678 asukasta vuoden 1999 väestönlaskennassa. Broquièsin pinta-ala on 38 neliökilometriä.
Burhanuddin Rabbani

| Burhanuddin Rabbani |
| --- | --- |
 Burhanuddin Rabbani Kabulissa 2011.
Afganistanin presidentti
 28. kesäkuuta 1992 – 27. syyskuuta 1996   13. marraskuuta 2001 – 22. joulukuuta 2001  
Edeltäjä:  Sibghatullah Mojadedi   Mohammed Omar
Seuraaja:  Mohammed Omar   Hamid Karzai
Henkilötiedot
Syntynyt: 1940 Badahšan, Afganistan
Kuollut: 20. syyskuuta 2011 Kabul, Afganistan
Tiedot
Puolue:  Afganistanin islamilainen neuvosto
Uskonto:  sunnimuslimi
Burhanuddin Rabbani (1940 – 20. syyskuuta 2011) oli Afganistanin presidentti. Hän hallitsi nimellisesti kommunistien Afganistanin demokraattisen tasavallan kaatumisen jälkeen 1992–1998, ennen kuin talibanit karkottivat hänet Kabulista. Rabbani oli kuitenkin kansainvälisesti tunnustettu Afganistanin presidentti vuoteen 2001. Hänen seuraajakseen tuli ISAF:n tukema Hamid Karzai.
Etnisesti Rabbani oli tadžikki, persiaa puhuva sunni. Hän opiskeli šariaa Kabulin ja Kairon yliopistoissa.
Rabbani oli 1970-luvulla Kabulin yliopiston šarian luennoitsija ja oli tuolloin 1968 perustetun Jamiat-i Islami-yi Afghanistanin ('islamilainen yhteiskunta') -nimisen mujahideen-uskonsoturien ryhmittymän johdossa. Ryhmä on aika ajoin ollut myös poliittinen puolue. Rabbani oli sen nimellinen johtaja, mutta sen todellinen voimamies oli tuolloin asevoimien komentaja Ahmad Shah Massoud. Hän pysyi sen johdossa kuolemaansa saakka.
Mujahideen-joukot valtasivat 15. huhtikuuta 1992 Kabulin kommunistihallitukselta. Kahden kuukauden kuluttua Rabbani nimitettiin maan väliaikaiseksi presidentiksi. Gulbuddin Hikmatyar ei hyväksynyt sopimusta vaan jatkoi pääkaupungin pommitusta raketein kolmen vuoden ajan, kunnes hänet ajettiin sen läheltä helmikuussa 1995. Kun suurin osa puolueista boikotoi presidentinvaalia, Rabbani valitutti itsensä uudelleen presidentiksi šurassa joulukuussa 1992. Se vain kiihdytti vastarintaa, ja Hikmatyar ja Abdul Rashid Dostum liittoutuivat syrjäyttämään Rabbanin ja Massoudin vallasta. Kolmannes kaupunkia raunioitui vuoden 1994 taisteluissa, joissa kuoli noin 25 000.
Rabbani joutui pakenemaan Kabulista Talibanin valloittaessa sen 1996, mutta hän oli edelleen kansainvälisesti tunnustettu presidentti, kunnes Hamid Karzai valittiin marraskuussa 2001.
Rabbani kuoli Kabulissa tehdyssä pommi-iskussa 20. syyskuuta 2011. Rabbania tuli tapaamaan kaksi Talibanin edustajiksi esittäytynyttä miestä, joita pidetään syyllisinä iskuun.. Kun Esmatullah-niminen mies halasi Rabbania, hänen turbaanissaan ollut pommi räjähti.
Britney (albumi)

| Britney Britney Spears |
| --- | --- | --- |

Studioalbumin tiedot
 Äänitetty : lokakuu 2000 – elokuu 2001
 Julkaistu: 6. marraskuuta 2001
 Tuottaja(t): Max Martin, Rami, Darkchild, The Neptunes, Wade Robson ja Justin Timberlake
 Tyylilaji: pop
 Kesto: 39.47
 Levy-yhtiö: Jive
Britney Spearsin muut julkaisut
| Oops!… I Did It Again 2000 | Britney 2001 | In the Zone 2003 |
Singlet albumilta Britney
 ”I’m a Slave 4 U” Julkaistu: 24. syyskuuta 2001  ”Overprotected” Julkaistu: 23. joulukuuta 2001  ”I’m Not a Girl, Not Yet a Woman” Julkaistu: 5. helmikuuta 2002  ”I Love Rock ’n’ Roll” Julkaistu: 28. toukokuuta 2002  ”Boys” Julkaistu: 2. elokuuta 2002
Britney on yhdysvaltalaisen poplaulajan Britney Spearsin kolmas studioalbumi, joka julkaistiin 6. marraskuuta 2001. Albumin ensimmäinen single oli ”I’m a Slave 4 U”. Albumi myi ensimmäisellä viikollaan 768 500 kappaletta ja on myynyt maailmanlaajuisesti yhdeksän miljoonaa kappaletta. Yhdysvalloissa Britney on myynyt 4 927 000 kappaletta. Levyltä löytyy Joan Jett -cover ”I Love Rock ’n’ Roll”.
Kappaleet

| # | Nimi | Kirjoittaja(t) | Tuottaja(t) | Kesto |
| --- | --- | --- | --- | --- |
| 1. | ”I’m a Slave 4 U” | Pharrell Williams, Chad Hugo | The Neptunes | 3.23 |
| 2. | ”Overprotected” | Max Martin, Rami | Max Martin, Rami | 3.18 |
| 3. | ”Lonely” | Britney Spears, Brian Kierulf, Josh Schwartz, Rodney Jerkins | Rodney Jerkins | 3.19 |
| 4. | ”I’m Not a Girl, Not Yet a Woman” | Max Martin, Dido, Rami | Max Martin, Rami | 3.51 |
| 5. | ”Boys” | Pharrell Williams, Chad Hugo | The Neptunes | 3.26 |
| 6. | ”Anticipating” | Britney Spears, Brian Kierulf, Josh Schwartz | Brian Kierulf, Josh Schwartz | 3.16 |
| 7. | ”I Love Rock ’n’ Roll” | Alan Merrill, Jake Hooker | Rodney ”Darkchild” Jerkins | 3.06 |
| 8. | ”Cinderella” | Britney Spears, Max Martin, Rami | Max Martin, Rami | 3.39 |
| 9. | ”Let Me Be” | Britney Spears, Brian Kierulf, Josh Schwartz | Brian Kierulf, Josh Schwartz | 2.51 |
| 10. | ”Bombastic Love” | Max Martin, Rami | Max Martin, Rami | 3.05 |
| 11. | ”That’s Where You Take Me” | Britney Spears, Brian Kierulf, Josh Schwartz | Brian Kierulf, Josh Schwartz | 3.32 |
| 12. | ”What It’s Like To Be Me” | Justin Timberlake, Wade Robson | Justin Timberlake, Wade Robson | 2.50 |
| 13. | ”When I Found You”  (iTunes deluxe, Latin America, Australian, UK ja European edition) | D. Hill, Jörgen Elofssonn | Jörgen Elofssonn | 3.36 |
| 14. | ”I Run Away” (iTunes deluxe, Mexico, Singapore, Thailand, UK, European ja Malaysian Cassette edition) | Brian Kierulf, Josh Schwartz | Brian Kierulf, Josh Schwartz | 4.05 |
| 15. | ”Before the Goodbye” (iTunes deluxe, Mexico, Australia, UK ja European edition) | Britney Spears, B. Transeau, Brian Kierulf, Josh Schwartz | B. Transeau, Brian Kierulf, Josh Schwartz | 3.50 |
Broomicephalus

| Broomicephalus |
| --- | --- |

 Permikausi Wuchiaping-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Kladi::  Theriodontia
Alalahko::  †Gorgonopsia
Heimo::  †Gorgonopsidae
Alaheimo::  †Rubidgeinae
Suku::  †Broomicephalus
Kaksiosainen nimi
 † Broomicephalus laticeps  Brink & Kitching, 1953 
Infobox OKNimi-testi OK: 
Broomicephalus (nimen merkitys: ”Broomin pää”) on sukupuuttoon kuollut Gorgonopsiaan kuuluva myöhäispermikautinen terapsidisuku. Siihen luetaan yksi laji Broomicephalus laticeps. Nimensä tämä terapsidi on saanut terapsideja tutkineen paleontologi Robert Broomin mukaan.
Se on ainoa tunnettu gorgonopsi, jonka kallon leveys on suurempi kuin pituus. Broomicephalus kasvoi hieman yli metrin pituiseksi ja sen kallon pituus on 21 cm. Sen leuat olivat vahvat ja kulmahampaat litteät, kuten paljon myöhemmin eläneellä Homotherium sapelihammaskissalla. Kallon ominaisuuksien vuoksi Broomicephalus saattoi saalistaa kokoonsa nähden suuria eläimiä. Tämä terapsidi eli nykyisen Etelä-Afrikan alueella. Broomicephalus tunnetaan vain yhdestä kallosta. Tämä terapsidi saattaa oikeastaan kuulua sukuun Clelandina.
Brooks Macek

| Brooks Macek |
| --- | --- |

Henkilötiedot
Syntynyt: 15. toukokuuta 1992 Winnipeg, Manitoba, Kanada
Kansalaisuus:   Saksa  Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  180 cm
Paino:  82 kg
Seura
Seura:  Avtomobilist Jekaterinburg
Sarja:  KHL
Pelaajaura
Pääsarjaura:  2013–
Aik. seurat:  Iserlohn Roosters (DEL)   EHC München (DEL)   Chicago Wolves (AHL)
NHL-varaus:  171. varaus, 2010 Detroit Red Wings
Brooks Macek (s. 15. toukokuuta 1992 Winnipeg, Manitoba, Kanada) on saksalais-kanadalainen jääkiekkoilija, joka edustaa KHL-seura Avtomobilist Jekaterinburgia. Pelipaikaltaan 180-senttinen ja 82-kiloinen oikealta laukova Macek on keskushyökkääjä.
Macek aloitti uransa Kanadan juniorisarjoissa. Vuonna 2010 Detroit Red Wings varasi hänet NHL:ään kuudennella kierroksella numerolla 171, mutta Macek ei tehnyt sopimusta seuran kanssa. Kaudeksi 2013–2014 hän siirtyi Saksan DEL-liigan Iserlohn Roostersiin, jota hän edusti kolmen kauden ajan. Hän teki kahdella kaudella 39 tehopistettä. Kaudeksi 2016–2017 Macek siirtyy saman sarjan EHC Müncheniin.
Kanadalaissyntyisen Macekin isä on kotoisin Saksasta, ja Macek debytoikin Saksan jääkiekkomaajoukkueessa marraskuussa 2015. Macek voitti olympiahopeaa 2018.
Lake of Tears

Lake of Tears Tuska Open Air Metal Festivalissa vuonna 2005
Lake of Tears on ruotsalainen yhtye, joka soittaa pääasiassa doom metallia ja gootti metallia, mutta musiikkityyli on laajentunut ja nykyään yhtye soittaa myös psykedeelistä rockia ja progressiivista metallia.
Se julkaisi ensimmäisen albuminsa 1994. Yhtye hajosi vuonna 2002, mutta teki comebackin runsaan vuoden kuluttua.
Historia > Alkuajat

Lake of Tearsin perustivat 1990-luvun alussa Daniel Brennare, Jonas Erikkson, Mikael Larsson ja Johan Oudhuis. Heidän ensimmäinen albuminsa, Greater Art, julkaistiin Black Mark levy-yhtiön kautta vuonna 1994, joka oli sisällöltään doom metallia.
Lake of Tearsin toinen albumi, Headstones, julkaistiin 1995. Musiikkityylin oli tullut uusia muutoksia, kuten raskaammat kitarariffit, jotka mahdollistivat sen, että albumi kuulosti melodisemmalta ja melankolisemmalta.
Historia > Menestys: A Crimson Cosmos

Jos Headstones oli uudistettu versio ensimmäisestä albumista, A Crimson Cosmos oli uudelleensyntyminen. A Crimson Cosmos oli erittäin melodinen albumi. Albumin päätösraita "A Crimson Cosmos", heijasti selvästi vaikutteita Pink Floydista, kun taas muut kappaleet, kuten "Lady Rosenred" ja "Raistlin and the Rose" heijastivat fantasiakirjallisuutta.
Kitaristi Jonas Eriksson lähti yhtyeestä ennen julkaisua ja hänet korvattiin Ulrik Lindblomilla. Hän soitti yhtyeessä vuoteen 1999 jolloin hän myös jätti yhtyeen ja hänet korvasi Magnus Sahlgren, joka soitti soolokitaristina, mutta vain vierailijana.
Albumit

Greater Art (1994)
Headstones (1995)
A Crimson Cosmos (1997)
Forever Autumn (1999)
The Neonai (2002)
Black Brick Road (2004)
Moons and Mushrooms (2007)
Illwill (2011)
Ominous (2021)
Kokoonpano

Daniel Brennare - Kitara/laulu (1994-nykyhetki)
Mikael Larsson - Basso (1994-nykyhetki)
Johan Oudhuis - Rummut (1994-nykyhetki)
Fredrik Jordanius - Kitara (2009-nykyhetki)
Kokoonpano > Entiset

Jonas Eriksson - Kitara (1994–1997)
Christian Saarinen - Koskettimet (1999-2000)
Ulrik Lindblom - Kitara (1997-1999)
Magnus Sahlgren - Kitara (vierailijana 1999 / virallisesti 2004-2009)
Broughamin linna

| Broughamin linna> Brougham Castle |
| --- | --- |
 Broughamin linna koillisesta nähtynä.
Sijainti:  Cumbria, Englanti
Koordinaatit:  54°39′15.88″N, 2°43′6.12″W
Rakennuttaja:  Robert de Vieuxpont
Omistaja:  English Heritage (1930-luvulta)
Julkisivumateriaali:  hiekkakivi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Broughamin linna on keskiaikainen linna, joka sijaitsee noin 3 kilometriä kaakkoon Penrithin kylästä Cumbriassa Englannissa.
Linna rappeutui aikojen kuluessa, vaikka se olikin hyvässä kunnossa jonkin aikaa Lady Anne Cliffordin kuoleman jälkeen. Sen rauniot ovat inspiroineet maalari William Turneria ja runoilija William Wordsworthia.
Historia

Lowther- ja Eamont-jokien risteyspaikka on ollut helppo puolustaa ja se onkin ollut linnoitettu roomalaisten ajoista lähtien. Linnakkeen ympärille muodostui asutusta, jonka anglit nimesivät Broughamiksi, mikä tarkoittaa "kylää linnan lähellä". Vilhelm Punainen valloitti Cumbrian vuonna 1092 ja siirsi rajan Broughamista kauas pohjoiseen. Carlislen linna turvasi rajaa ja Broughamista kaakkoon sijaitsevat Applebyn ja Broughin linnat varmistivat viestiyhteyden Yorkshireen.
Vuonna 1203 Juhana Maaton antoi Westmorlandin paronikunnan Robert de Vieuxpontille, joka oli harvoja kuninkaalle uskollisia lordeja pohjoisessa Englannissa. Hän aloitti linnan rakentamisen todennäköisesti välittömästi. Henrik III takavarikoi Robertin pojanpojan omaisuuden vuonna 1264 ja linna päätyi avioliiton kautta paroni Robert Cliffordille, joka korvasi puuvallit kivisellä kehämuurilla.
Linnasta purettiin osa vuonna 1691, se pääsi huonoon kuntoon ja myytiin rakennustarvikkeiksi 1714